ল্হা-দ্বাং-ছোস-ক্যি-র্গ্যাল-ম্ত্শান
**ল্হা-দ্বাং-ছোস-ক্যি-র্গ্যাল-ম্ত্শান** (ওয়াইলি: *lha dbang chos kyi rgyal mtshan*) (১৫৩৭-১৬০৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) দ্বাদশ প্রধান ছিলেন।

জন্ম
----

ল্হা-দ্বাং-ছোস-ক্যি-র্গ্যাল-ম্ত্শান ১৫৩৭ খ্রিষ্টাব্দে তিব্বতের খাম্স অঞ্চলের শুগ্স-ফুগ (ওয়াইলি: *shugs phug*) নামক স্থানে জন্মগ্রহণ করেন। জন্মের পর তার নাম রাখা হয় ছোস-স্ক্যোংস-ম্গোন-পো (ওয়াইলি: *chos skyongs mgon po*)। তার পিতার নাম ছিল দ্কোন-ম্ছোগ-র্গ্যাল-পো (ওয়াইলি: *dkon mchog rgyal po*) এবং মাতার নাম ছিল আ-স্রিদ (ওয়াইলি: *a srid*)।

শিক্ষা
------

চৌদ্দ বছর বয়সে তাকে ছোস-ক্যি-র্গ্যাল-ম্ত্শান (ওয়াইলি: *chos kyi rgyal mtshan*) নামক ষষ্ঠ দ্গা'-ল্দান-খ্রি-পার পুনর্জন্ম রূপে চিহ্নিত করা হয় এবং স্গার (ওয়াইলি: *sgar*) বৌদ্ধবিহারে তাকে শিক্ষার্থীর শপথ প্রদান করে নতুন নাম রাখা হয় ল্হা-দ্বাং-ছোস-ক্যি-র্গ্যাল-ম্ত্শান। এই সময় তিনি সাংস-র্গ্যাস-দ্পাল (ওয়াইলি: *sangs rgyas dpal*) নামক দ্বিতীয় 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামা এবং দ্গে-'দুন-ব্ক্রা-শিস (ওয়াইলি: *dge 'dun bkra shis*) নামক ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) অষ্টম প্রধান তার অন্যতম শিক্ষক ছিলেন। এরপর তিনি মধ্য তিব্বত যাত্রা করে তৃতীয় দলাই লামার নিকট সূত্র অ তন্ত্র শিক্ষালাভ করেন। তিনি দ্গা'-ল্দান বৌদ্ধবিহার দ্গে-লেগ্স-দ্পাল-ব্জাং নামক একুশতম দ্গা'-ল্দান-খ্রি-পার নিকট হতে ভিক্ষুর শপথ এবং হেরুকা, যমান্তক, গুহ্যসমাজতন্ত্র প্রভৃতি তন্ত্র সম্বন্ধে শিক্ষালাভ করেন।

বিহার প্রধান
------------

মধ্য তিব্বতে এগারো বছর ধরে শিক্ষালাভের শেষে তিনি খাম্স অঞ্চলে অবস্থিত ম্দো-স্ঙ্গাগ্স-দার-র্গ্যাস-গ্লিং (ওয়াইলি: *mdo sngags dar rgyas gling*) বৌদ্ধবিহারের প্রধানের দায়িত্ব পালন করেন। এই সময় তিনি এই বিহারে ত্সোং-খা-পা-ব্লো-ব্জাং-গ্রাগ্স-পার স্বর্ণমূর্তি নির্মাণ করান। ১৫৮০ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) দ্বাদশ প্রধানের পদে দায়িত্ব গ্রহণ করেন। ১৫৮১ খ্রিষ্টাব্দে তিনি তৃতীয় দলাই লামাকে এই বিহারের প্রধানের দায়িত্ব নিতে অনুরোধ করলে তিনি তার অনুরোধে ছয় মাসের জন্য তৃতীয় দলাই লামা এই বিহারের প্রধানের দায়িত্ব পালন করেন। এই বিহারের প্রধান থাকাকালীন ল্হা-দ্বাং-ছোস-ক্যি-র্গ্যাল-ম্ত্শান অমিতায়ুসের বিশালাকার মূর্তি নির্মাণ করান। তিনি ম্থোং-বা-দোন-ল্দান (ওয়াইলি: *mthong ba don ldan*) নামক তৃতীয় 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামাকে ভিক্ষুর শপথ প্রদান করেন এবং তাকে ঐ বিহারের পরবর্তী প্রধান হিসেবে নির্নাচিত করেন।

তথ্যসূত্র
---------

1. 1 2 3  Chhosphel, Samten (মে ২০১০)। "The Fourth Tatsak Jedrung, Lhawang Chokyi Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৭।

|
|  |
| পূর্বসূরীলি-য়ুল-ছোস-র্গ্যাল | **ল্হা-দ্বাং-ছোস-ক্যি-র্গ্যাল-ম্ত্শান  চতুর্থ র্তা-ত্শাগ-র্জে-দ্রুং** | উত্তরসূরীঙ্গাগ-দ্বাং-ছোস-ক্যি-দ্বাং-ফ্যুগ |
|

|
|  |
| পূর্বসূরী'জাম-দ্ব্যাংস-ব্শেস-গ্ন্যেন | **ল্হা-দ্বাং-ছোস-ক্যি-র্গ্যাল-ম্ত্শান  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের দ্বাদশ প্রধান** | উত্তরসূরীব্সোদ-নাম্স-র্গ্যা-ম্ত্শো |
|

| * দে
* স
র্তা-ত্শাগ-র্জে-দ্রুং |
| --- |
| 
* ১) ছোস-ক্যি-র্গ্যাল-ম্ত্শান
* ২) দ্বোন-পো-ল্হা-স্ক্যাব্স
* ৩) লি-য়ুল-ছোস-র্গ্যাল
* ৪) ল্হা-দ্বাং-ছোস-ক্যি-র্গ্যাল-ম্ত্শান
* ৫) ঙ্গাগ-দ্বাং-ছোস-ক্যি-দ্বাং-ফ্যুগ
* ৬) ঙ্গাগ-দ্বাং-দ্কোন-ম্ছোগ-ন্যি-মা
* ৭) ব্লো-ব্জাং-দ্পাল-ল্দান-র্গ্যাল-ম্ত্শান
* ৮) য়ে-শেস-ব্লো-ব্জাং-ব্স্তান-পা'ই-ম্গোন-পো
* ৯) ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান
* ১০) ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান
* ১১) ঙ্গাগ-দ্বাং-থুব-ব্স্তান-স্কাল-ব্জাং-বস্তান-পা'ই-স্গ্রোন-মে
* ১২) ব্লো-ব্জাং-থুব-ব্স্তান-'জিগ্স-মেদ-র্গ্যাল-ম্ত্শান
* ১৩) ব্লো-ব্জাং-য়ে-শেস-ব্যাম্স-পা-র্গ্যা-ম্ত্শো

 | ছোস-ক্যি-র্গ্যাল-ম্ত্শান, প্রথম র্তা-ত্শাগ-র্জে-দ্রুংছোস-ক্যি-র্গ্যাল-ম্ত্শান, প্রথম র্তা-ত্শাগ-র্জে-দ্রুং |